Kable ardazkide

Kable ardazkidea bi eroale zentrokidez osatutako kablea da. Erdiko eroalea edo nukleoa, kobrezko hari solidoz egina dago, geruza isolatzaile batez inguratua. Honek kanpoko eroaletik babesten du, azken hau aluminioz edo kobrez osatutako sare bat da. Kanpoko eroaleak apantailamendua eragiten du eta gainera korronteen itzulerarako balio du. Egitura osoa geruza isolatzaile batek babesten du. Kable ardazkide mota ugari dago, diametro eta inpedantzia ezberdinekoak. Erabileren artean banda zabaleko komunikazio sareak (telebista kablea) eta banda baseko kableak (Ethernet) aipa daitezke. Orokorrean, kable ardazkideak ez du kanpoko interferentzien eragina jasaten eta ondorioz, garraio abiadura handia lor daiteke distantzia luzetan.

LAN sareetan bi motako kable ardazkideak erabili ohi dira: lodia eta mehea. Erabilitako kablearen arabera 300 Hz eta 3000 MHz arteko banda zabalerak lor daitezke. Gainera, bi zuntz optiko mota ere erabiltzen dira, monomodoa eta multimodoa.

Zuntz optikoaren erabilera masiboaren aurretik, ardazkidea oso erabilia zen maiztasun-zatiketa bidezko multiplexazioan (FDM, Frequency Division Multiplexing) oinarritutako transmisio sistema analogikoetan.

Halaber, denbora-zatiketa bidezko multiplexazioan (TDM, Time Division Multiplexing) oinarritutako sistema digitaletan, 64 kbps-ko 7000 kanal igor zitezkeen.

Transmisio hauetan erabilitako kableak LAN sareetan erabiltzen denaren egitura desberdina zuen. Izan ere, lurperatuta instalatzen zenez, trakzio eta presio esfortzuen aurreko babesa behar zuen. Hori dela eta, ohiko babesez gain, altzairuzko oskol bat izaten zuen.

Kable ardazkide motak 

Ardazkide mota bi daude:

 Mehea: 6mm lodiera, malgua eta berarekin oso erraz lan egiten da. Seinalea indargabetu gabe 185 metrotara hel daiteke. Kable mehea RG-58 familiako kableetan sartzen da. Mota honen kablerik ezagunena 10base2 da.

 10base2: Ardazkide mehea, 185 metro (thinnet), 10-100 Mb/s, "BNC" konektorea.

 Lodia: 12mm lodiera, gogorra eta berarekin lan egiteko neketsua da. Kable honen muina lodia da eta distantzia handiagoekin atenuaziorik gabe lan egiteko erabiltzen da. Mehea baino garestiagoa da. Mota honen kablerik ezagunena 10base5 da.

 10base5: Ardazkide lodia, 500 metro (thicknet), 10-1000 Mb/s-ko, AUI konektorea.

Bi inpedantziako kable ardazkideka daude:
 75 ohm: Transmisio analogikorako,banda zabala eta Telebistan erabiliak, kanal ezberdinak, 300MHz.
 50 ohm: Transmisio digitalerako erabili ohi da, oinarri banda eta Ethernet-en erabiliak, kanal bat.

Ardazkide mehearen konektoreak: 

 BNC kablearen konektorea, bat mutur bakoitzeko.
 BNC “T” konektorea: Hiru mutur ditu. Mutur batek sare-txartela eta kablea lotzen ditu. Gainerako biek sarearekin lotzeko balio dute. Sarearen muturreko T konexioak terminal-buru bat izan behar du. (ikusi marrazkia)
 BNC terminal-burua: Ez du uzten seinalea islatzen.
 BNC konektore zilindrikoa: Kable labur bi lotzeko, luzeagoa egiteko.

RG konexioak 
Ondoko taulan, kable ardazkide mehearen kableri motaren hurbilketa bat besterik egin nahi izan dugu:

Kableak alderazteko taulak 

beste irizpideekin:

* Teknologia aurreratzen doan heinean gehienezko luzera handitzen da.

** Kable batentzako transmisio-abiadurak ez daude hertsiki mugatuak. (hau da, abiadura muga gaindi daiteke)

Ze lekutarako erabilgarriak:

Ikus, gainera 

 Pare kordatu
 Zuntz optiko
 Lurreko mikrouhin
 Izpi infragorri
 Satelite bidezko mikrouhin
 Irrati-uhin

Kanpo estekak 

Kableak
Telekomunikazioak